REPUBLIKA HRVATSKA

DUBROVAČKO NERETVANSKA ŽUPANIJA

OSNOVNA ŠKOLA MARINA DRŽIĆA

20 000 DUBROVNIK, VOLANTINA 6

Tel. 020/450 646; fax. 020 413191

e- mail: [*ured@os-mdrzica-du.skole.hr*](mailto:ured@os-mdrzica-du.skole.hr)

Klasa: 602-02/17-01/78

Ur. broj: 2117/01-20-01-17-01

Dubrovnik, 2. lipnja 2017.

Na temelju članka 127. Zakona o odgoju i obrazovanju u osnovnoj i srednjoj školi („Narodne novine“ broj 87/08., 86/09., 92/10., 105/10., 90/11., 16/12., 86/12., 126/12., 94/13., 152/14.) članka 38. - 42. Zakona o ustanovama („Narodne novine“ broj 76/93., 29/97., 47/99., 35/08.) te članka 68. Statuta Osnovne škole Marina Držića, Dubrovnik na sjednici održanoj 1. lipnja 2017. godine Školski odbor Osnovne škole Marina Držića, Dubrovnik uz prethodnu suglasnost ministra Ministarstva znanosti i obrazovanja donio je

**ODLUKU**

**O IMENOVANJU RAVNATELJICE ŠKOLE**

ZRINKA CAPOR, profesorica pedagogije i engleskog jezika imenuje se ravnateljicom Osnovne škole Marina Držića, Dubrovnik na vrijeme od pet godina s danom 01. rujna 2017. godine.

Obrazloženje

Školski odbor je na sjednici od 30. ožujka 2017. donio odluku o raspisivanju natječaja za izbor ravnatelja škole.

Natječaj je objavljen u dnevnom listu „Slobodna Dalmacija“ 8. travnja 2017. godine. Školski odbor je na sjednici održanoj 25.travnja 2017. godine utvrdio kako se na natječaj javila samo Zrinka Capor kao jedina kandidatkinja i koja u potpunosti udovoljava sve zakonom propisane natječajne uvjete i čija je prijava bila pravodobna.

Na sjednici Učiteljskog vijeća održanoj 2. svibnja 2017., Skupa radnika održanom 2. svibnja 2017.i Vijeća roditelja održanoj 2. svibnja 2017. godine provedeno je tajno glasovanje. Temeljem rezultata glasovanja navedena tijela dostavila su svoje pisane zaključke Školskom odboru.

Učiteljsko vijeće, Skup radnika i Vijeće roditelja glasovanjem je podržalo Zrinku Capor za ravnateljicu škole.

Na sjednici Školskog odbora održanoj 5. svibnja 2017. jednoglasno je donesena odluka o izboru kandidatkinje Zrinke Capor za ravnateljicu škole za koju je zatražena prethodna suglasnost ministra znanosti obrazovanja i sporta.

Prethodna suglasnost ministra Ministarstva znanosti i obrazovanja nije uskraćena do dana 31. svibnja 2017. godine te se sukladno članku 127. stavak 5. Zakona o odgoju i obrazovanju u osnovnoj i srednjoj školi smatra da je suglasnost dana.

Glede navedenoga Školski odbor Osnovne škole Marina Držića, Dubrovnik odlučio je kao u izreci ove Odluke.

Predsjednica Školskog odbora:

Ivana Šutalo

Dostaviti:

1. Zrinka Capor, ovdje
2. Za objavu na mrežnoj stranici škole
3. Pismohrani, ovdje